Blaze7451/Wiki-th-20250601 huggingface dataset:
แม่แบบ:บทความคัดสรร/กุมภาพันธ์ 2555

ซิลเวอร์แชร์
ซิลเวอร์แชร์ เป็นวงอัลเทอร์เนทีฟร็อกจากออสเตรเลีย แรกเริ่มรวมตัวกันในชื่อวง อินโนเซนต์คริมินอลส์ ที่นิวคาสเซิล นิวเซาธ์เวลส์ ในปี ค.ศ. 1992 โดยมีสมาชิกตั้งแต่เริ่มก่อนตั้งวงคือ ดาเนียล จอนส์ (ร้องนำและกีตาร์), คริส โจนนาว (กีตาร์เบส) และ เบน จิลลีส์ (กลอง) วงประสบความสำเร็จกลางปี ค.ศ. 1994 เพลงแรกคือ "Tomorrow" ที่ชนะการประกวดระดับท้องถิ่นจากเครือข่ายสถานีโทรทัศน์เอสบีเอส จากนั้นวงก็ได้เซ็นสัญญากับค่ายเพลง เมอร์เมอร์ และมีผลงานประสบความสำเร็จดีในออสเตรเลียและระดับนานาชาติ
จากข้อมูลปี ค.ศ. 2011 ซิลเวอร์แชร์ได้รับรางวัล รางวัลอาเรีย ถึง 21 ครั้ง จากการเสนอชื่อ 49 ครั้ง และยังได้รับ 6 รางวัลเอพรา โดยจอห์นส ได้รับ 3 รางวัลสาขานักเขียนในปี ค.ศ. 2008 พวกเขามีผลงานสตูดิโออัลบั้ม 5 ชุดที่ล้วนแต่ขึ้นอันดับ 1 บนอาเรียอัลบั้มส์ชาร์ต ได้แก่ Frogstomp (1995), Freak Show (1997), Neon Ballroom (1999), Diorama (2002) และ Young Modern (2007) นอกจากนั้น 3 ซิงเกิ้ลติดอันดับ 1 บน อาเรียซิงเกิลส์ชาร์ต คือเพลง "Tomorrow" (1994), "Freak" (1997)  และ "Straight Lines" (2007)  (อ่านต่อ...)
บทความคัดสรรก่อนหน้านี้: สมเด็จเจ้าพระยาบรมมหาศรีสุริยวงศ์ – อาร์คิมิดีส – สโมสรฟุตบอลบาร์เซโลนา
ที่เก็บถาวร – บทความคัดสรรอื่น ๆ
พระนางว็อนซ็อง

พระนางว็อนซ็อง ตระกูล คิม (원성왕후,?-1028) เป็นพระมเหสีของ พระเจ้าฮย็อนจง และเป็นพระราชมารดาของพระราชาถึง 2 พระองค์คือ พระเจ้าทอกจง และ พระเจ้าจองจงที่ 2
พระมเหสีวอนซอง ประสูติเมื่อใดไม่มีหลักฐานเป็นธิดาคนโตของ คิมอึนบู เจ้าเมืองเล็กๆแห่งหนึ่งซึ่งพระเจ้าฮย็อนจงมาพำนักหนีภัยสงครามกับต้าเหลียวต่อมาคิมอึนบูได้นำธิดาทั้ง 3 คนมาปรนิบัติและถวายตัวต่อพระเจ้าฮย็อนจงพระองค์จึงรับธิดาทั้ง 3 ของคิมอึนบูเป็นพระมเหสีเมื่อพระเจ้าฮย็อนจงเสด็จกลับถึงเมืองหลวงจึงโปรดให้ราชเลขาประกาศแต่งตั้งให้คิมอึนบูพระสัสสุระ (พ่อตา) เข้ามารับรับราชการเป็นรองมหาเสนาบดีต่อมาพระมเหสีวอนซองมีพระโอรสให้พระเจ้าฮย็อนจงถึง 2 พระองค์
พระมเหสีวอนซอง สิ้นพระชนม์เมื่อปี ค.ศ. 1028 
หมวดหมู่:ราชินีแห่งเกาหลี
หมวดหมู่:บุคคลในยุคราชวงศ์โครยอ
หมวดหมู่:ตัวละครในชอนชู หัวใจเพื่อแผ่นดิน
รักสุดท้ายป้ายหน้า

รักสุดท้ายป้ายหน้า เป็นภาพยนตร์ไทยแนวโรแมนติก - คอมเมดี้เข้าฉายในโรงภาพยนตร์วันที่ 26 มกราคม พ.ศ. 2555 กำกับโดย กิรติ นาคอินทนนท์

**เนื้อเรื่องย่อ**
ชนิสา สาวออฟฟิศอายุ 25 ปี ที่ไม่เคยจะรักใครจริง ๆ จัง ๆ ได้สักที ไม่ใช่ว่าสาไม่รักใครแต่เป็นเพราะสายังยึดมั่นกับ "รักครั้งแรก" ที่มีต่อ พี่โอม รุ่นพี่ที่แอบรักมาตั้งแต่สมัยเรียนประถมจนถึงมัธยม แต่พี่โอมกลายเป็นแฟนกับ พี่แพม โดยที่สาไม่ทันจะได้สารภาพรักเสียด้วยซ้ำ กระนั้นสาก็ไม่เคยลืมพี่โอมได้เลย จนกระทั่งโชคชะตาส่งพี่โอมกลับเข้ามาในชีวิตของสาอีกครั้ง และในครั้งนี้ พี่โอมบอกกับสาตรง ๆ ว่าเขามีความสุขมากที่ได้พบกับสาอีก แน่นอนว่าความหวังในรักแรกที่ริบหรี่กลับมาโชติช่วงชัชวาลสว่างไสวอีกครั้ง  แฟนคนแรกมาแล้ว อีกไม่นานจูบแรกก็จะมาถึง 
ขณะที่สากำลังฝันหวานถึงความสัมพันธ์ของเธอกับโอมอยู่บนรถเมล์ ตอนนั้นเอง รถคันข้าง ๆ เกิดอุบัติเหตุ สาชะโงกไปดูเหตุการณ์นั้น และเมื่อหันหน้ากลับมาปากของสาก็ไปกระทบเข้ากับปากของเด็กมัธยมเมื่อวานซืน
จบกัน
...จูบแรกของสา 
นี่คือการก้าวเข้ามาของ เบส เด็กนักเรียนม.6 เมื่อวานซืน โชคชะตาไม่พาเบสเข้ามาเปล่า ๆ แต่เบสมาพร้อมข่าวร้ายที่ว่าพี่โอมยังคงเป็นแฟนกับพี่แพม สาเสียใจมาก และความเสียใจนั้นทำให้สากับเบสได้ใกล้ชิดกัน ความรักที่เกิดขึ้นระหว่างสาวออฟฟิศกับเด็กมัธยม จะเป็นไปได้หรือไม่... แล้วเราจะได้รู้ว่า ความรักทำให้เรารู้สึกเด็กลง หรือเป็นผู้ใหญ่ขึ้นกันแน่

**นักแสดง**
 คะนึงนิจ จักรสมิทธานนท์ รับบท ชนิสา (สา)
** แมงมุม พิมพ์นิชกุล บำรุงกิจ รับบท ชนิสา (สา) (วัยเด็ก)- ฐกฤต เหมอรรณพจิต รับบท เบส- ทิน โชคกมลกิจ รับบท โอม- พิชญ์สินี ตันวิบูลย์ รับบท แพม- อนุชา ฉัตรแก้ว รับบท เจนภพ- ธัญญา รัตนมาลากุล รับบท แหม่ม- ปราโมทช์ เทียนชัยเกิดศิลป์ รับบท วิน- พสธร ทรงถาวรทวี รับบท อาร์ท- ทรงสิทธิ์ รุ่งนพคุณศรี รับบท นายหัวเกรียงไกร

**เพลงประกอบ**
เธอจะรักฉันได้ไหม ขับร้องโดย Instinct
*นึดนึง ขับร้องโดย พิจิกา

**แหล่งข้อมูลอื่น**
 รักสุดท้าย ป้ายหน้า
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2555
เดอะฟิวเจอร์เฮดส์

เดอะฟิวเจอร์เฮดส์ (The Futureheads) เป็นวงโพสต์-พังก์อังกฤษจากซันเดอร์แลนด์ ประกอบด้วยสมาชิกคือ โรส มิลลาร์ด (ร้องและกีตาร์), แบร์รี ไฮด์ (ร้องและกีตาร์), เดวิด "แจฟฟ์" เครก (กีตาร์เบส) และเดฟ ไฮด์ (กลอง) ชื่อของวงมาจากชื่ออัลบั้มของวงเดอะเฟลมมิงลิปส์ ชุด Hit to Death in the Future Head

**ผลงาน**

**สตูดิโออัลบั้ม**
 The Futureheads (12 July 2004) 679 Recordings #11 UK- News and Tributes (29 May 2006) 679 Recordings #12 UK- This Is Not the World (24 May 2008) Nul Records #17 UK (#1 UK Indie Chart)- The Chaos (26 April 2010) Nul Records #48 UK (#3 UK Indie Chart)

**อ้างอิง**
หมวดหมู่:กลุ่มดนตรีอินดี้ร็อกสัญชาติอังกฤษ
หมวดหมู่:กลุ่มดนตรีอินดี้ร็อกสัญชาติอังกฤษ

หมวดหมู่:กลุ่มดนตรีสัญชาติอังกฤษแบ่งตามแนวดนตรี
หมวดหมู่:กลุ่มดนตรีอินดี้ร็อกสหราชอาณาจักร
545 ปีก่อนคริสตกาล

1 ปี ก่อนพุทธศักราช ใกล้เคียงกับ ก่อน ค.ศ. 545 ในปฏิทินพุทธศักราช ถือเป็นปี 0 ตามธรรมเนียมเป็นปีที่พระพุทธเจ้าปรินิพพาน อย่างไรก็ตาม บางธรรมเนียมจัดให้ปี 0 อยู่ในปีถัดไปแทน (544 ปีก่อนคริสตกาล)

**เหตุการณ์**

**วันเกิด**

**วันถึงแก่กรรม**
 คังแห่งฉู่ เจ้าแห่งรัฐฉู่- พระเจ้าโจวหลิง กษัตริย์ในราชวงศ์โจวของจีน

**อ้างอิง==
544 ปีก่อนคริสตกาล

0 ปี ก่อนพุทธศักราช ใกล้เคียงกับ ก่อน ค.ศ. 544

**เหตุการณ์**
 พระเจ้าโจวจิ่งกลายเป็นกษัตริย์แห่งราชวงศ์โจวของจีน

**วันเกิด**
 ซุนวู รัฐบุรุษและนายพลชาวจีน (ปีโดยประมาณ) (เสียชีวิต ประมาณ 496 ปีก่อนคริสตกาล)

**วันถึงแก่กรรม ==
พวงร้อย

พวงร้อย (Lady Banks' Rose) เป็นกุหลาบชนิดหนึ่ง มีถิ่นกำเนิดในภาคกลางและภาคตะวันตกของสาธารณรัฐประชาชนจีน ในมณฑลกานซู, มณฑลกุ้ยโจว, มณฑลเหอหนาน, มณฑลหูเป่ย์, มณฑลเจียงซู, มณฑลเสฉวน, และมณฑลยูนนาน พบบนภูเขาที่ความสูง 500–2,200 เมตร 
พวงร้อยเป็นไม้เลื้อยเถาเนื้อแข็งทรงพุ่ม โตเร็ว สูงได้ถึง 6 เมตร ไม่มีหนาม หรือมีหนามขนาดเล็กยาว 5 มม. โดยเฉพาะบนหน่อหรือส่วนยอด เป็นไม้ไม่ผลัดใบ ใบยาว 4–6 ซม. มีใบย่อยสามถึงห้าใบ (อาจถึงเจ็ดใบ) ใบย่อยยาว 2–5 ซม. ขอบใบหยัก   ดอกมีขนาดเล็ก มีเส้นผ่านศูนย์กลาง 1.5-2.5 ซม. มีสีขาวหรือเหลืองอ่อน 
มีสองพันธุ์:- Rosa banksiae var. banksiae- Rosa banksiae var. normalis Regel. 
กุหลาบชนิดนี้ได้รับการตั้งชื่อตามเลดี้แบ็งส์ (Lady Banks) ภรรยาของเซอร์ โจเซ็ป แบ็งส์ นักพฤษศาสตร์ชื่อดัง

**อ้างอิง**
 Climbing Roses of the World by Charles Quest-Ritson- The Graham Stuart Thomas Rose Book by Graham Stuart Thomas
หมวดหมู่:สกุลกุหลาบ
หมวดหมู่:ไม้เลื้อยเนื้อแข็ง
ทะเลกรีนแลนด์

ภูเขาน้ำแข็งในทะเลกรีนแลนด์
right
ทะเลกรีนแลนด์ เป็นบริเวณผืนน้ำทางตอนเหนือของมหาสมุทรแอตแลนติก นับเป็นส่วนหนึ่งของมหาสมุทรอาร์กติก แต่บางครั้งก็จัดรวมเข้าเป็นส่วนหนึ่งของมหาสมุทรแอตแลนติก แต่ในทางสมุทรศาสตร์จัดให้ทะเลกรีนแลนด์เป็นส่วนหนึ่งของทะเลนอร์ดิกรวมกับทะเลนอร์เวย์และทะเลไอซ์แลนด์
ทะเลกรีนแลนด์มีอาณาเขตติดต่อกับเกาะกรีนแลนด์ทางทิศตะวันตก หมู่เกาะสฟาลบาร์ทางทิศตะวันออก  ช่องแคบแฟรมและมหาสมุทรอาร์กติกทางทิศเหนือ ทะเลนอร์เวย์และไอซ์แลนด์ทางทิศใต้

**อ้างอิง**
หมวดหมู่:ทะเลในมหาสมุทรแอตแลนติก
หมวดหมู่:ทะเลในมหาสมุทรอาร์กติก
สตาร์ วอร์ส เอพพิโซด 1 (พินบอล)

สตาร์ วอร์ส เอพพิโซด 1 (Star Wars Episode I) เป็นเกมพินบอล ค.ศ. 1999 ที่ได้รับการเปิดตัวโดย บริษัทวิลเลียมส์ และเป็นเครื่องพินบอลชุดที่สอง (และชุดสุดท้าย) ที่ใช้ระบบฮาร์ทแวร์แพลตฟอร์มพินบอล 2000 เกมพินบอลนี้อิงจากภาพยนตร์ สตาร์ วอร์ส ภาค เอพพิโซด 1
เกมชุดนี้ยังเป็นส่วนจากการแปลงมาจากเกม รีเวนจ์ฟอร์มมาร์ส ซึ่งรวมถึง เพลย์ฟิลด์ สตาร์ วอร์ส เอพพิโซด 1, เกมรอม, คู่มือ, รูปลอกข้างตู้, ระบบและเครื่องแทง

**รูปแบบการเล่น**
เป้าหมายของเกมคือการกลายเป็นเจไดสปีริท ที่เข้าถึงสปีริทเลเวล 1 ที่ต้องสู้ผ่านเลเวล ยูธ, ไนท์ และมาสเตอร์ การต่อสู้กับ ดาร์ธ มอล ด้วยดาบแสงในแต่ละเลเวล เพื่อให้ได้ต่อสู้กันตัวต่อตัวต้องสะกดให้ได้คำว่า "J-E-D-I" โดยชนะโหมดต่างๆ ซึ่งเริ่มต้นที่โฮโลโปรเจกต์เตอร์หรือการได้รับการสุ่มตัวอักษรผ่านวิธีการอื่นที่แตกต่างกัน

**มัลติบอล**
มัลติบอลจะเริ่มต้นด้วยการวางลูกในแต่ละจานรอง (ตลาดของโมส เอสป้า และร้านขยะวัตโต้) หากมีผู้เล่นมากกว่าหนึ่งคน ย่อมเป็นไปได้ที่จะทำการขโมยมัลติบอลของผู้เล่นอื่น
รูปแบบสำหรับแจ็คพ็อท:- เป้าเซ็นเตอร์เท่านั้น – 1,000,000 แต้ม- รางซ้ายและขวา – 1,000,000 แต้มในแต่ละราง- เป้าเซ็นเตอร์, รางซ้ายและขวา – 1,000,000 แต้มในแต่ละส่วน พร้อมด้วยซูเปอร์แจ็คพ็อทสำหรับส่วนที่สามอีก 5,000,000 แต้ม
หลังจากเสียไปสองลูกจากที่มีอยู่สามลูก ระบบมัลติบอลจะสิ้นสุดลง และจานรองจะสู่ความมืด เพื่อให้แสงจานรองกลับมาสว่างอีกครั้งจำเป็นต้องทำฮิทจานรองหนึ่งครั้งในแต่ละมัลติบอลเมื่อทำการเริ่ม ดังนั้นเพื่อล็อคลูกในร้านขยะสำหรับมัลติบอลลูกที่สอง หนึ่งในความต้องการแรกคือการทำฮิทที่ร้านขยะ หรือที่ตลาดอย่างใดอย่างหนึ่งเสียก่อน

**อ้างอิง**

**แหล่งข้อมูลอื่น**
  IPDB listing for Star Wars Episode I-  Recent Auction Results for Star Wars Episode I- The making of the Star Wars: Episode I pinball machine is profiled in Tilt: The Battle to Save Pinball (DVD movie/documentary) ( official web site date=2012-02-01 )
หมวดหมู่:เกมสตาร์ วอร์ส
หมวดหมู่:พินบอล
บลูสกาย สตูดิโอส์

บลูสกาย สตูดิโอส์ เป็นสตูดิโอสร้างภาพยนตร์การ์ตูนอเมริกันจากคอมพิวเตอร์แอนิเมชัน เชี่ยวชาญด้านความละเอียดสูง ตั้งอยู่ที่เมืองกรีนวิช รัฐคอนเนตทิคัตสหรัฐอเมริกา ปัจจุบันเป็นส่วนหนึ่งของบริษัททเวนตีท์เซนจูรีฟอกซ์

**ประวัติ**
บลูสกาย สตูดิโอส์ ก่อตั้งขึ้นเมื่อกุมภาพันธ์ ค.ศ. 1987 โดย คริส เวดจ์ ,คาร์ล ลุดวิก และเพื่อนร่วมงานอีกทั้ง 4 คน ซึ่งเคยทำงานภาพยนตร์เรื่อง ทรอน จากดิสนีย์
เดือนสิงหาคม ค.ศ. 1997 ทเวนตีท์เซ็นจูรีฟอกซ์ได้เข้าซื้อกิจการของบลูสกายสตูดิโอส์ แล้วสร้างภาพยนตร์ที่ต้องใช้ซอฟต์แวร์เอฟเฟ็คในการผลิต ได้แก่เรื่อง ดิ เอ็กซ์-ไฟล์ส (The X-Files) , เบลด พันธุ์ฆ่าอมตะ , อาร์มาเก็ดดอน วันโลกาวินาศ และ ไททานิค ต่อมา คริส เวดจ์ เริ่มตระหนักถึงความสำเร็จอันยาวไกล เขาจึงเริ่มผลิตภาพยนตร์แอนิเมชันเรื่องสั่นเรื่องแรก มีชื่อมา Bunny แล้วได้รับรางวัล รางวัลออสการ์ สาขาภาพยนตร์แอนิเมชันเรื่องสั่น
บลูสกายเริ่มผลิตภาพยนตร์แอนิเมชันเรื่องยาวใน ค.ศ. 2002 คือเรื่อง Ice Age และประสบความสำเร็จทำให้ภาพยนตร์เรื่องนี้ได้รับการเสนอชื่อเข้าชิงรางวัล รางวัลออสการ์ ทำให้บลูสกายได้รับการยอมรับเป็นอีกหนึ่งสตูดิโอส์ที่สร้างภาพยนตร์แอนิเมชันดีที่สุดเหมือนกับ ดรีมเวิร์กสแอนิเมชัน และ พิกซาร์
บลูสกาย สตูดิโอส์ ย้ายสำนักงานจากเมืองไวต์เพลนส์ รัฐนิวยอร์ก ไปยังเมืองกรีนวิช รัฐคอนเนตทิคัต เมื่อวันที่ 5 มกราคม ค.ศ. 2009

**ภาพยนตร์**

**ภาพยนตร์แอนิเมชั่นเรื่องยาว**

**ภาพยนตร์แอนิเมชั่นเรื่องสั้น**

**อ้างอิง**

**แหล่งข้อมูลอื่น**
หมวดหมู่:บริษัทอเมริกันที่ก่อตั้งในปี พ.ศ. 2530
หมวดหมู่:บริษัทแอนิเมชัน
หมวดหมู่:บริษัทผลิตภาพยนตร์ของสหรัฐ
หมวดหมู่:วอลต์ดิสนีย์สตูดิโอส์
หมวดหมู่:บริษัทที่ปิดกิจการเนื่องจากการระบาดทั่วของโควิด-19
หมวดหมู่:บริษัทอเมริกันที่ปิดกิจการในปี พ.ศ. 2564
พรทิพย์ โล่ห์วีระ จันทร์รัตนปรีดา

พรทิพย์ โล่ห์วีระ (เกิด 17 กุมภาพันธ์ พ.ศ. 2503) อดีตสมาชิกวุฒิสภาจังหวัดชัยภูมิ อดีตรองประธานวุฒิสภา คนที่สอง และอดีตประธานสภาองค์การบริหารส่วนจังหวัดชัยภูมิ

**ประวัติ**
นางพรทิพย์ จันทร์รัตนปรีดา (สกุลเดิม โล่ห์วีระ) เกิดเมื่อวันที่ 17 กุมภาพันธ์ พ.ศ. 2503 เป็นบุตรของนายสมบัติ โล่ชัยวิบูลย์ กับนางเข็มทอง โล่ห์วีระ มีพี่น้อง 10 คน อาทิ อร่ามอาชว์วัต โล่ห์วีระ (ชื่อเดิม นายอร่าม โล่ห์วีระ)  อดีต รัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎร จังหวัดชัยภูมิ
พรทิพย์ จบการศึกษาระดับปริญญาตรี อักษรศาสตรบัณฑิต สาขาบรรณารักษศาสตร์ จากมหาวิทยาลัยขอนแก่น ระดับปริญญาโท อักษรศาสตรมหาบัณฑิต สาขาบรรณารักษศาสตร์ จากจุฬาลงกรณ์มหาวิทยาลัย และพัฒนบริหารศาสตรมหาบัณฑิต (รัฐประศาสนศาสตร์) สาขาการบริหารบุคคล จากสถาบันบัณฑิตพัฒนบริหารศาสตร์ (นิด้า) นอกจากนั้นยังผ่านการศึกษาอบรมหลักสูตรประกาศนียบัตรชั้นสูง “การบริหารเศรษฐกิจสาธารณะ สำหรับนักบริหารระดับสูง” (ปศส.) รุ่น 8 สถาบันพระปกเกล้า และหลักสูตรประกาศนียบัตรชั้นสูง “การเมืองการปกครองในระบอบประชาธิปไตยสำหรับนักบริหารระดับสูง” (ปปร.) รุ่น 14 สถาบันพระปกเกล้า
พรทิพย์ สมรสกับนายทรงศักดิ์ จันทร์รัตนปรีดา มีบุตร 2 คน

**การทำงาน**
นางพรทิพย์ เคยรับราชการเป็นอาจารย์ประจำวิทยาลัยเทคนิคชัยภูมิ ต่อมาได้ย้ายมารับราชการเป็นอาจารย์คณะมนุษยศาสตร์ สังคมศาสตร์ มหาวิทยาลัยราชภัฏนครราชสีมา และเข้าสู่งานการเมืองโดยการเป็นสมาชิกสภาจังหวัดชัยภูมิ และเป็นประธานสภาองค์การบริหารส่วนจังหวัดชัยภูมิ จากนั้นได้รับเลือกตั้งเป็นสมาชิกวุฒิสภา จังหวัดชัยภูมิ ต่อมาเมื่อวันที่ 28 กุมภาพันธ์ พ.ศ. 2554 ได้รับเลือกเป็นรองประธานวุฒิสภา คนที่ 2 แทนรองศาสตราจารย์ทัศนา บุญทอง และลาออกจากตำแหน่งเมื่อครบ 2 ปี ตามที่ได้แสดงวิสัยทัศน์เอาไว้

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดชัยภูมิ
หมวดหมู่:ครูชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักการเมืองสตรีชาวไทย
หมวดหมู่:รองประธานวุฒิสภาไทย
หมวดหมู่:สมาชิกวุฒิสภาจังหวัดชัยภูมิ
หมวดหมู่:บุคคลจากมหาวิทยาลัยราชภัฏนครราชสีมา
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยขอนแก่น
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
กังฟูแพนด้า (วิดีโอเกม)

บทความนี้เกี่ยวกับเกมของภาพยนตร์ภาคแรก สำหรับภาค 2 ดูที่ กังฟูแพนด้า 2 วิดีโอเกม
กังฟูแพนด้าวิดีโอเกม เป็นสื่อประเภทหนึ่งของกังฟูแพนด้า ถูกสร้างขึ้นจากภาพยนตร์กังฟูแพนด้า โดยใช้ตัวละครที่มีอยู่เดิม และมีตัวละครใหม่ด้วย

**ตัวละคร**
 โป ให้เสียงโดย Mick Wingert- อาจารย์ชิฟู ให้เสียงโดย Fred Tatasciore- อาจารย์อูเกว ให้เสียงโดย Greg Baldwin- ไทเกรซ ให้เสียงโดย Erin Torpey- วานร ให้เสียงโดย James Sie- ตั๊กแตน ให้เสียงโดย Brian T. Delaney- อสรพิษ ให้เสียงโดย Kath Soucie- กระเรียน ให้เสียงโดย Drew Massey- ไต้ลุง- ปิง ให้เสียงโดย James Hong- เซ็ง ให้เสียงโดย Mick Wingert- จระเข้เมีย ให้เสียงโดย Susan Blakeslee- จระเข้- กอริลล่า- วูซิสเตอร์- กองทัพศัตรู

**ด่าน**
มีทั้งหมด 13 ด่าน ได้แก่
# Po's Dream
# Tournament of the Dragon Warrior
# Level Zero
# Protect the Palace
# Lake of Tears
# Wudang Temple
# Wudang Rescue
# Treacherous Waters
# Secreat of Sands
# The Palace
# Howling Moon
# The Warrior's Destiny
# The Final Battle

**ดูเพิ่ม**
 กังฟูแพนด้า
หมวดหมู่:กังฟูแพนด้า
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่มีฉากในทวีปเอเชีย
หมวดหมู่:วิดีโอเกมแบบร่วมมือกัน
สาหร่ายใบมะกรูด

ฟอสซิลของสาหร่ายใบมะกรูด
สาหร่ายใบมะกรูด เป็นสาหร่ายสีเขียวในสกุล Halimeda ส่วนที่เป็นแทลลัสของสาหร่ายเป็นชิ้นสีเขียว รูปฟัดหรือรูปไต เป็นแผ่นแบน ติดกันเหมือนใบมะกรูด มีแคลเซียมคาร์บอเนตเป็นส่วนประกอบ ทำให้ไม้ถูกสิ่งมีชีวิตอื่นกิน เช่นเดียวกับสาหร่ายในอับดับ Bryopsidales สาหร่ายใบมะกรูดประกอบด้วยเซลล์เดียวแต่มีหลายนิวเคลียส  เป็นสกุลของสาหร่ายสีเขียวขนาดใหญ่ที่มีการศึกษามากสกุลหนึ่ง
การแพร่กระจายของสาหร่ายใบมะกรูด 

**สปีชีส์**
- H. bikinensis- H. borneensis- H. cereidesmis- H. copiosa- H. cryptica- H. cuneata- H. cylindracea- H. discoidea- H. distorta- H. favulosa- H. fragilis- H. gigas- H. goreauii- H. gracilis- H. heteromorpha- H. howensis- H. hummii- H. incrassata- H. kanaloana- H. lacrimosa- H. lacunalis- H. macroloba- H. macrophysa- H. magnidisca- H. melanesica- H. micronesica- H. minima- H. monile- H. opuntia- H. pumila- H. pygmaea- H. renschii- H. scabra- H. simulans- H. stuposa- H. taenicola- H. tuna- H. velasquezii

**อ้างอิง**

**แหล่งข้อมูลอื่น**
 "Deepwater seagrass and Halimeda: lost lawns of the outer shelf" date=2006-09-10 , 
*Australian Institute of Marine Science, retrieved 10 November 2006- "Other species of conservation concern" date=2007-08-31 , 
*Great Barrier Reef Marine Park Authority, retrieved 10 November 2006
หมวดหมู่:สาหร่าย
เทศบาลตำบลหนองบัว (จังหวัดอุดรธานี)

ระวังสับสนชื่อบทความคล้ายกัน เทศบาลตำบลหนองบัว
หนองบัว เป็นเทศบาลตำบลแห่งหนึ่งในอำเภอเมืองอุดรธานี จังหวัดอุดรธานี ครอบคลุมพื้นที่บางส่วนของตำบลหนองบัว บางส่วนของตำบลหนองนาคำ บางส่วนของตำบลสามพร้าว และบางส่วนของตำบลหนองขอนกว้าง

**ประวัติ**
เทศบาลตำบลหนองบัว แรกเริ่มก่อตั้งเป็นสุขาภิบาลหนองบัว เมื่อวันที่ 5 กันยายน 2516 โดยมีพื้นที่ครบคลุม 22.50 ตารางกิโลเมตรในพื้นที่บางส่วนของ 2 ตำบลเดิม คือ ตำบลหนองบัว และตำบลบ้านตาด อำเภอเมืองอุดรธานี 
จนเมื่อวันที่ 28 พฤศจิกายน 2536 สุขาภิบาลหนองบัว ได้เปลี่ยนแปลงเขตและท้องทีภายในอำเภอเมืองอุดรธานีมีการจัดตั้งตำบลใหม่เพิ่มขึ้น มีผลทำให้ สุขาภิบาลหนองบัว มีพื้นที่ขนาด 31.50 ตารางกิโลเมตร ครอบคลุมพื้นที่บางส่วนของ 4 ตำบล ได้แก่ ตำบลหนองบัว ตำบลหนองขอนกว้าง ตำบลหนองนาคำ และตำบลสามพร้าว
ต่อมาเมื่อวันที่ 25 พฤษภาคม 2542 ได้ยกฐานะเป็น เทศบาลตำบลหนองบัว ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542

**การปกครอง**
เทศบาลตำบลหนองบัว ประกอบด้วย 37 ชุมชน แบ่งตามทั้ง 4 ตำบล ดังนี้

**อ้างอิง**
หนองบัว
หนองบัว
โปซูอาแลกรี

โปซูอาแลกรี (Pouso Alegre) เป็นเทศบาลในรัฐมีนัชเจไรช์ ประเทศบราซิล มีประชากรใน ค.ศ. 2020 จำนวน 152,549 คน มีขนาดพื้นที่ทั้งสิ้น 543 ตารางกิโลเมตร ตั้งอยู่ห่างจากเมืองหลวงของรัฐ เมืองเบลูโอรีซองชี 385 กม. ห่างจากเซาเปาลู 202 กม. และรีโอเดจาเนโร 390 กม. ตั้งอยู่ในหุบเขาของแม่น้ำ Sapucaí โปซูอาแลกรีเป็นเมืองศูนย์กลางอุตสาหกรรมอาหาร สิ่งทอ และโลหกรรม

**อ้างอิง**

**แหล่งข้อมูลอื่น**
 เว็บไซต์ทางการเทศบาลโปซูอาแลกรี
หมวดหมู่:เมืองในรัฐมีนัชเจไรช์
ปลาการ์ตูนอินเดียนแดง

ปลาการ์ตูนอินเดียนแดง หรือ ปลาการ์ตูนอินเดียน (Skunk clownfish, Nosestripe anemonefish, Whitebacked clownfish; Amphiprion akallopisos) เป็นปลาการ์ตูนที่อาศัยอยู่รวมกันเป็นฝูงกับดอกไม้ทะเล โดยเฉพาะชนิด Heteractis magnifica และ Stichodactyla gigantea พบในเขตอินโด-แปซิฟิก อาศัยอยู่ตามแนวปะการังชายฝั่งลึกประมาณ 15 เมตร ปลาการ์ตูนอินเดียนแดงสามารถเลี้ยงเป็นปลาตู้ได้

**ลักษณะ**
ลำตัวมีสีเนื้ออมเหลืองทองอมชมพู มีแถบขาวเล็ก ๆ พาดผ่านบริเวณหลังตั้งแต่ปลายจมูกจนจรดครีบหาง ยาวได้ถึง 11 เซนติเมตร 
ปลาการ์ตูนอินเดียนแดงก็เหมือนกับปลาการ์ตูนชนิดอื่นที่เป็นกะเทยแบบเปลี่ยนเพศได้ ลำดับชั้นของฝูงภายในดอกไม้ทะเลประกอบด้วยคู่ผสมพันธุ์ซึ่งเป็นตัวเมียที่ใหญ่ที่สุดและตัวผู้ซึ่งเป็นคู่ ตัวผู้ที่เหลือจะมีขนาดเล็กกว่า

**อ้างอิง**

**แหล่งข้อมูลอื่น**
 accessdate=12 February 2008-  Bleeker, 1853- month=February- Care information for Amphiprion akallopisos- 212770
หมวดหมู่:ปลาการ์ตูน
หมวดหมู่:ปลาตู้
หมวดหมู่:ปลาที่พบในประเทศไทย
พระมเหสีมุนมยอง

พระมเหสีมุนมยอง (문명왕후,?-?) เป็นพระมเหสีของ พระเจ้ามูยอลแห่งซิลลา และเป็นพระราชมารดาของ พระเจ้ามุนมู พระราชาผู้รวบรวมแผ่นดินจนเป็นปึกแผ่น
พระมเหสีมุนมยอง มีพระนามเดิมว่า คิมมุนฮุย ประสูติเมื่อใดไม่มีหลักฐานทรงเป็นน้องสาวของจอมพล คิม ยูชิน แม่ทัพผู้ยิ่งใหญ่ของเกาหลีต่อมาพระบิดาและพระมารดาได้ยกพระนางให้อภิเษกกับองค์ชาย คิมชุนชู ซึ่งภายหลังได้ขึ้นครองราชย์เป็นพระเจ้ามูยอลพระองค์จึงได้สถาปนาพระชายาคิมมุนฮุยขึ้นเป็นพระมเหสีมุนมยอง
พระมเหสีมุนมยอง สิ้นพระชนม์เมื่อใดไม่มีหลักฐาน
หมวดหมู่:ชาวเกาหลี
ป่าพรุ

ป่าพรุ
ป่าพรุ (Swamp forest, Peat swamp forest) เป็นประเภทของป่าดิบชื้นประเภทหนึ่ง ที่อยู่ในพื้นที่ราบลุ่ม เกิดจากแอ่งน้ำจืดเกิดขังตัวติดต่อกันเป็นระยะเวลานาน มีการสะสมของชั้นดินอินทรีย์วัตถุ เช่น ซากพืช, ซากสัตว์, เศษซากของต้นไม้ ใบไม้ ต่าง ๆ จนย่อยสลายช้า ๆ กลายเป็นดินพีตหรือดินอินทรีย์ที่มีลักษณะหยุ่นยวบเหมือนฟองน้ำที่มีความหนาแน่นน้อยอุ้มน้ำได้มาก และพบว่ามีการสะสมระหว่างดินพีตกับดินตะกอนทะเลสลับกันชั้นกัน 2-3 ชั้น เนื่องจากน้ำทะเลเคยมีระดับสูงขึ้นจนท่วมป่าพรุ เกิดการสะสมของตะกอนน้ำทะเลถูกขังอยู่ด้านใน พันธุ์ไม้ในป่าพรุตายลงไป และเกิดเป็นป่าชายเลนขึ้นมาแทนที่ เมื่อระดับน้ำทะเลลดลง และมีฝนตกลงมาสะสมน้ำที่ขังอยู่จึงจืดจางลง และเกิดป่าพรุขึ้นมาอีกครั้ง ดินพรุชั้นล่างมีอายุถึง 6,000-7,000 ปี ส่วนดินพรุชั้นบนอยู่ระหว่าง 700-1,000 ปี
สภาพโดยทั่วไปของป่าพรุ นั้น คือ พื้นด้านล่างจะเป็นพรุมีน้ำขังตลอดทั้งปี น้ำจะมีสีเขียวหรือน้ำตาลเข้ม อันเกิดจากการหมักหมมตัวมาอย่างยาวนานของซากพืช ซากสัตว์ น้ำจะมีสภาพเป็นกรดมากกว่าค่าของน้ำปกติ (pH ต่ำกว่า 7)
ระบบนิเวศในป่าพรุนั้นมีความหลากหลาย และเกี่ยวเนื่องเกี่ยวพันกัน ไม้ยืนต้นจะมีระบบรากแขนงแข็งแรงแผ่ออกไปเกาะเกี่ยวกันเพื่อจะได้ช่วยพยุงลำต้นของกันและกัน และให้ยืนตัวทรงอยู่ได้ ดังนั้นต้นไม้ในป่าพรุจึงอยู่รวมกันเป็นกลุ่ม หากต้นใดต้นหนึ่งล้ม ต้นอื่นจะล้มตามไปด้วย
สำหรับในประเทศไทย พื้นที่ที่มีป่าพรุเกิดขึ้นนั้น มักจะเป็นที่ภาคตะวันออก และภาคใต้ตั้งแต่จังหวัดชุมพรลงไป และพบในบางส่วนบ้างของภาคกลาง ในปัจจุบัน พื้นที่ป่าพรุที่มีขนาดใหญ่ที่สุดในประเทศไทย คือ ป่าพรุสิรินธร หรือป่าพรุโต๊ะแดง ในจังหวัดนราธิวาส มีเนื้อที่กว่า 125,625 ไร่ หรือ 201 ตารางกิโลเมตร
ในอดีต เคยมีป่าพรุในประเทศไทยมากถึงกว่า 400,000 ไร่ กินเนื้อที่กว่า 50 ล้านไร่ แต่ได้ค่อย ๆ ลดปริมาณลงจากการถูกบุกรุกแผ้วถางทำการเกษตร จนปัจจุบันเหลือไม่ถึง 60,000 ไร่

**ดูเพิ่ม**
 พรุ- พีต- ป่าชายเลน

**อ้างอิง**
หมวดหมู่:พรุ
หมวดหมู่:ป่า
หมวดหมู่:พื้นที่ชุ่มน้ำ
หมวดหมู่:ระบบนิเวศในน้ำ
เทศบาลตำบลอุทุมพรพิสัย

อุทุมพรพิสัย เป็นเทศบาลตำบลในอำเภออุทุมพรพิสัย จังหวัดศรีสะเกษ เป็น 1 ในจำนวนเทศบาลตำบล 23 แห่งของจังหวัดศรีสะเกษในปัจจุบัน

**อาณาเขต**
ครอบคลุมบางส่วนของตำบลกำแพง อำเภออุทุมพรพิสัย โดยมีอาณาเขตในทิศทางต่างๆ ดังนี้
ทิศเหนือ ติดกับ ตำบลสำโรง อำเภออุทุมพรพิสัย จังหวัดศรีสะเกษ
ทิศใต้ ติดกับ ตำบลก้านเหลือง อำเภออุทุมพรพิสัย จังหวัดศรีสะเกษ
ทิศตะวันออก ติดกับ ตำบลแต้ อำเภออุทุมพรพิสัย จังหวัดศรีสะเกษ
ทิศตะวันตก ติดกับ ตำบลสระกำแพงใหญ่ อำเภออุทุมพรพิสัย จังหวัดศรีสะเกษ

**ประวัติ**
เทศบาลตำบลอุทุมพรพิสัย เดิมมีฐานะเป็น "อบต.กำแพง" ได้เปลี่ยนแปลงและยกฐานะจากเทศบาลตำบลอุทุมพรพิสัย ตามประกาศกระทรวงมหาดไทย เรื่องการจัดตั้งเทศบาลตำบลอุทุมพรพิสัย ให้เป็นเทศบาลตำบลอุทุมพรพิสัย เมื่อวันที่ 27 ตุลาคม พ.ศ. 2552

**โครงสร้างการบริหารและปฏิบัติราชการ**
 ฝ่ายบริหาร ได้แก่ คณะเทศมนตรี ประกอบด้วยนายกเทศมนตรี 1 คน รองนายกเทศมนตรี 2 คน ที่ปรึกษานายกเทศมนตรี 1 คน และเลขานุการนายกเทศมนตรี 1 คน - ฝ่ายนิติบัญญัติ(ควบคุมฝ่ายบริหาร) ได้แก่ สภาเทศบาล และควบคุมฝ่ายบริหาร ประกอบด้วยสมาชิกสภาเทศบาลที่มาจากการเลือกตั้งจำนวน 12 คน ดำรงตำแหน่งคราวละ 4 ปี มีประธานสภา 1 คน รองประธานสภา 1 คน- การปฏิบัติราชการ มีปลัดเทศบาล เป็นผู้บังคับบัญชาพนักงานเทศบาลและพนักงานจ้างเทศบาล มีหน้าที่และความรับผิดชอบในการควบคุมดูแลราชการประจำของเทศบาลให้เป็นไปตามนโยบาย ประกอบด้วยส่วนการบริหารคือ สำนักงานปลัดเทศบาล กองการศึกษา กองคลัง กองช่าง และกองสาธารณสุขและสิ่งแวดล้อม

**เขตการปกครอง**
เขตการปกครองภายในพื้นที่เทศบาลแบ่งออกเป็น 9 ชุมชน

**เศรษฐกิจ**

**หน่วยธุรกิจในเขตเทศบาล**
 ประเภทพาณิชยกรรม : ร้านจำหน่ายของชำ ร้านค้าเสื้อผ้า ร้านอาหารและเครื่องดื่ม ปั้มน้ำมัน ร้านเสริมสวย ร้านจำหน่ายยานพาหนะ เทสโก้ โลตัส- ประเภทอุตสาหกรรม : โรงซ่อมสร้างเครื่องยนต์ โรงสีข้าว- ประเภทบริการธุรกรรมทางการเงิน : ธนาคารพาณิชย์ทั้งของรัฐบาลและเอกชน (ธนาคารออมสิน ธนาคารกรุงไทย ธนาคารไทยพาณิชย์ ธนาคารกรุงเทพ ธนาคารกสิกรไทย)

**โครงสร้างพื้นฐานและสาธารณูปโภค**

**การขนส่ง**
 ทางรถยนต์ ตามทางหลวงแผ่นดินหมายเลข 226 (นครราชสีมา-บุรีรัมย์-สุรินทร์-ศรีสะเกษ-อุบลราชธานี) เส้นทางดังกล่าวนี้เชื่อมระหว่างตัวจังหวัดศรีสะเกษกับเขตเทศบาลตำบลกำแพง(ตัวอำเภออุทุมพรพิสัย) โดยจากตัวจังหวัดศรีสะเกษ มาตามทางหลวงแผ่นดินหมายเลข 226 (ช่วงศรีสะเกษ-สุรินทร์)เป็นระยะทางประมาณ 24 กิโลเมตร มีรถโดยสารประจำทางให้บริการคือรถตู้ปรับอากาศสายศรีสะเกษ-สุรินทร์ และรถบัสสายศรีสะเกษ-อุทุมพรพิสัย 
นอกจากนั้น ยังมีบริการรถยนต์โดยสารปรับอากาศจากต้นทางในจังหวัดศรีสะเกษและจังหวัดอุบลราชธานี หยุดรับส่งผู้โดยสารจากอำเภออุทุมพรพิสัย ปลายทางกรุงเทพมหานคร - ทางรถไฟ สายตะวันออกเฉียงเหนือ(นครราชสีมา-อุบลราชธานี, กรุงเทพฯ-ศรีสะเกษ, กรุงเทพฯ-อุบลราชธานี)มีบริการรถไฟธรรมดา รถเร็ว รถด่วนและรถด่วนพิเศษ หยุดรับ-ส่ง ผู้โดยสารที่สถานีรถไฟอุทุมพรพิสัย ในเขตเทศบาลตำบลกำแพง 

**โครงสร้างพื้นฐานอื่น ๆ**
 ชุมสายโทรศัพท์และโทรคมนาคม 1 แห่ง (ชุมสายโทรศัพท์และโทรคมนาคมอุทุมพรพิสัย)- ที่ทำการไปรษณีย์ 1 แห่ง (ไปรษณีย์ไทย อุทุมพรพิสัย)- พลังงานไฟฟ้า ได้รับบริการจากสำนักงานการไฟฟ้าส่วนภูมิภาค อำเภออุทุมพรพิสัย - การประปาและแหล่งน้ำธรรมชาติ ได้รับบริการน้ำประปาจากการประปาส่วนภูมิภาค อำเภออุทุมพรพิสัย

**อ้างอิง**

**แหล่งข้อมูลอื่น**
  เว็บไซต์เทศบาลตำบลอุทุมพรพิสัย date=2021-02-19 
อุทุมพรพิสัย
หมวดหมู่:อำเภออุทุมพรพิสัย
ลิเลียน ลี

ลิเลียน ลี (李碧華, Lilian Lee) เป็นนามปากกาของนักเขียนหญิงชาวฮ่องกง มีผลงานเขียนนวนิยายและบทกวีภาษาจีนมากกว่า 90 ชิ้น โดยเรื่องที่สร้างชื่อเสียงให้แก่เธอ ได้แก่เรื่อง 霸王別姬 (Farewell My Concubine)  ที่ถูกนำมาสร้างเป็นภาพยนตร์เรื่อง หลายแผ่นดิน แม้สิ้นใจ ก็ไม่ลืม กำกับโดย เฉิน ข่ายเกอ
ลิเลียน ลี มีชื่อจริงว่า  Lee Bak (李白) เกิดที่ตำบลไทชาน กว่างโจว จบการศึกษาจากโรงเรียนสตรี True Light Middle School ในฮ่องกง  ทำงานเป็นครูโรงเรียนประถม นักข่าว นักเขียนบทความ และเขียนบทภาพยนตร์โทรทัศน์  งานเขียนของเธอถูกดัดแปลงเป็นภาพยนตร์หลายเรื่อง ได้แก่
*Rouge ล่ารัก 59 ปี (1987)
*Fight and Love with a Terracotta Warrior เทียนฟง คนตรงสามพันปี (1989)
*Farewell My Concubine หลายแผ่นดิน แม้สิ้นใจ ก็ไม่ลืม (1993) 
*Green Snake นางพญางูขาว (1993)
*Temptation of a Monk (1993)
*Dumplings เกี๊ยว อาถรรพณ์ (2004) จากเรื่อง Three... Extremes

**อ้างอิง**

**แหล่งข้อมูลอื่น**
 Lilian Lee
หมวดหมู่:นักเขียนชาวฮ่องกง
หมวดหมู่:นักเขียนชาวจีน
หมวดหมู่:บุคคลจากกว่างโจว
หลิว อีซิน

หลิว อีซิน (劉伊心; Liu Yi-hsin; 30 พฤศจิกายน ค.ศ. 1984 – ) เป็นทั้งศิลปินชาวไต้หวัน, นักแสดงหญิงร่วมสัญญาค่ายสถานีโทรทัศน์แห่งเอเชียของฮ่องกง และเป็นผู้ชนะรางวัลนางงามผู้มีเรือนร่างที่สมบูรณ์แบบในรายการมิสเอเชีย ค.ศ. 2009

**ประวัติ**
หลิว อีซิน เคยร่วมประกวดเวทีนางงาม และติดอันดับในรายการระดับโลกมาแล้วหลายรายการ ใน ค.ศ. 2009 เธอเป็นผู้ชนะการประกวดรายการมิสเอเชีย จากการคัดเลือกสาวงาม 18 คน ซึ่งมีการกล่าวถึงประเด็นของการที่เธอดัดฟันเพื่อเสริมความงาม แต่เธอได้ยืนยันว่าไม่ได้มีการดัดฟัน และเป็นประเด็นที่ได้รับการกล่าวถึงอยู่พอสมควร

**ละครโทรทัศน์**
 ค.ศ. 2010 4 Daughters (家有四千金) ของสถานีโทรทัศน์ทีทีวี รับบทเป็น ซื่อ หลินต๋า

**ภาพยนตร์**
 ค.ศ. 2009 อ้ายเต้าตี้จือ (ซิงอวิ้น) (愛到底之「幸運」) รับบทเป็น ซื่อ คังเจี่ย

**อ้างอิง**
  通告藝人拚裸露沒穿內褲 date=2011-02-05 -  名列「腥三寶」　徐至琦：收視率證明一切！ date=2011-02-08 -  不滿被列「腥三寶」 劉伊心、徐至琦翻臉 date=2011-03-23 

**แหล่งข้อมูลอื่น**
  劉伊心微博-  無名小站相簿-  劉伊心facebook粉絲團
หมวดหมู่:มิสเอเชีย
หมวดหมู่:นักแสดงหญิงชาวไต้หวัน‎
เฉิน ชง

เฉิน ชง (p=Chén Chōng) หรือ โจน เฉิน (Joan Chen) นักแสดงหญิงชาวจีนที่เป็นที่รู้จักจากภาพยนตร์เรื่อง จักรพรรดิโลกไม่ลืม The Last Emperor (1987) ผลงานกำกับของแบร์นาโต เบอร์โตลุชชี นอกจากนี้เธอยังเป็นที่รู้จักจากภาพยนตร์ซีรีส์ ทวินพีกส์ ของซีบีเอส ระหว่างปี 1990-1991 เธอยังมีผลงานกำกับ อำนวยการสร้าง และเขียนบทภาพยนตร์จีนเรื่อง ซิ่ว ซิ่ว เธอบริสุทธิ์ (天浴, Xiu Xiu: The Sent Down Girl) ในปี 1998 ซึ่งได้รับรางวัลในระดับนานาชาติ และกำกับภาพยนตร์เรื่อง Autumn in New York (2000) นำแสดงโดย ริชาร์ด เกียร์ และวิโนนา ไรเดอร์

**แหล่งข้อมูลอื่น**
 Joan Chen
หมวดหมู่:นักแสดงหญิงชาวจีน
หมวดหมู่:ผู้กำกับภาพยนตร์ชาวจีน
หมวดหมู่:ผู้อำนวยการสร้างภาพยนตร์ชาวจีน
หมวดหมู่:นักเขียนบทภาพยนตร์ชาวจีน
หมวดหมู่:บุคคลจากเซี่ยงไฮ้
หมวดหมู่:นักแสดงหญิงชาวอเมริกันเชื้อสายจีน
หมวดหมู่:นักแสดงหญิงชาวจีนในศตวรรษที่ 20
ฟักทองอเมริกัน

ผลฟักทองอเมริกัน
เมล็ดฟักทอง (แก่)
พายฟักทอง
ดอกฟักทองอเมริกัน
ฟักทองอเมริกัน (pumpkin) เป็นพืชที่มีลักษณะใกล้เคียงกับสควอช อยู่ในสกุล Cucurbita วงศ์ Cucurbitaceae  โดยทั่วไปใช้รวมทุกสายพันธุ์ของพืชที่มีชื่อวิทยาศาสตร์ว่า Cucurbita pepo, Cucurbita mixta, Cucurbita maxima, and Cucurbita moschata เป็นพืชพื้นเมืองในทวีปอเมริกาเหนือ เปลือกหนา ขรุขระ สีส้มหรือเหลือง  ปลูกเป็นการค้าและทำอาหารได้หลายชนิด เช่น พายฟักทอง ซึ่งใช้ในเทศกาลวันขอบคุณพระเจ้าในสหรัฐ และใช้ในเทศกาลฮาโลวีน  ในภาษาอังกฤษแบบออสเตรเลีย 'pumpkin' หมายถึงวินเทอร์สควอชในอเมริกาเหนือ

**อ้างอิง**

**แหล่งข้อมูลอื่น**
  Squash Display at Missouri Botanical Garden — Pics of 150 varieties from  The Great Pumpkin Patch, Arthur, IL date=2014-01-08 
หมวดหมู่:ผลไม้
หมวดหมู่:ผัก
หมวดหมู่:วงศ์แตง
สควอช (ผัก)

สควอชเหลือง
สควอช (Squash) โดยทั่วไปหมายถึงพืช 4 สปีชีส์ในสกุล Cucurbita ได้แก่ C. maxima  C. mixta C. moschata และC. pepo ซึ่งจะรวมฟักทองอเมริกันส่วนใหญ่ acorn squash ซัมเมอร์สควอช และ ซุกคินี ในอเมริกาเหนือ สควอชแบ่งอย่างกว้างๆเป็น ซัมเมอร์สควอชกับวินเทอร์สควอช ขึ้นกับระยะเวลาที่เก็บเกี่ยวผลผลิต  สควอชที่รู้จักกันดีรวมทั้งฟักทองอเมริกันและซุกคินี สควอชขนาดใหญ่มาจาก Cucurbita maxima 

**อ้างอิง**
หมวดหมู่:ผลไม้
หมวดหมู่:วงศ์แตง
สโมสรฟุตบอลเรนเจอส์

สโมสรฟุตบอลเรนเจอส์ (Rangers Football Club) เป็นสโมสรฟุตบอลจากเมืองกลาสโกว์ ประเทศสกอตแลนด์ เล่นอยู่ในสกอตติชพรีเมียร์ชิป นิยมเรียกกันว่า กลาสโกว์เรนเจอส์ (Glasgow Rangers) ถึงแม้ว่าคำว่ากลาสโกว์จะไม่ใช่เป็นส่วนหนึ่งของชื่อสโมสรอย่างเป็นทางการก็ตาม สโมสรมีสนามเหย้าคือสนามกีฬาไอบรอกซ์ สนามกีฬาที่นั่งล้วน จำนวน 50,817 ที่นั่ง ตั้งอยู่ทางทิศใต้-ตะวันตกของกลาสโกว์
เรนเจอส์ชนะในลีกแชมเปียนชิป 55 ครั้ง ชนะในแชมเปียนชิปมากกว่าสโมสรใดในโลก และยังชนะในสกอตติชลีกคัป 27 ครั้ง มากกว่าสโมสรสกอตแลนด์สโมสรใด และชนะสกอตติชคัป 33 ครั้ง ในปี ค.ศ. 1961 เรนเจอส์สามารถเข้าสู่รอบตัดสินในยูฟ่าคัพวินเนอร์สคัพ เป็นสโมสรอังกฤษสโมสรแรกที่สามารถเข้าสู่รอบตัดสินได้ในการแข่งขันของยูฟ่า เรนเจอส์ยังชนะเลิศในยูฟ่าคัพวินเนอร์สคัพ ในปี ค.ศ. 1972 ได้ตำแหน่งรองชนะเลิศในปี ค.ศ. 1961 และ ค.ศ. 1967 และยังได้ตำแหน่งรองชนะเลิศในยูฟ่ายูโรปาลีก ค.ศ. 2008 โดยเฉพาะในการได้แชมป์ยูฟ่าคัพวินเนอร์สคัพ ในปี ค.ศ. 1972 นั้น เรนเจอส์ได้สร้างประวัติศาสตร์ด้วยการใช้ผู้เล่น 11 คน เป็นชาวเมืองกลาสโกว์ล้วน ๆ 
ในปี ค.ศ. 2012  เรนเจอส์ประสบปัญหาด้านการเงินต้องเข้ารับการฟื้นฟูกิจการ ถูกลดชั้นไปเล่นดิวิชั่น 3 ของสกอตแลนด์ และเปลี่ยนชื่อเป็นเรนเจอส์เอฟซี (Rangers F.C.) และค่อย ๆ ฟื้นฟูกิจการจนกระทั่งกลับมาสู่สกอตติชพรีเมียร์ชิปได้อีกครั้ง ในฤดูกาล 2016–17 

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของสโมสร - rangersfc

หมวดหมู่:สโมสรกีฬาที่ก่อตั้งในปี พ.ศ. 2416
หมวดหมู่:สโมสรฟุตบอลในประเทศสกอตแลนด์
หมวดหมู่:สโมสรในสกอตติชโปรเฟสชันนัลฟุตบอลลีก
ร
ร
สควอชเหลือง

สควอชเหลือง
สควอชเหลืองคอโก่งในห้างสรรพสินค้า
สควอชเหลือง (yellow summer squash) เป็นซัมเมอร์สควอชสีเหลือง บางครั้งเรียก สควอชเหลืองคอตรง (straightneck squash) เพื่อให้ต่างจากสควอชอีกสายพันธุ์คือสควอชเหลืองคอโก่ง มีรสหวาน เนื้อฉ่ำน้ำ เปลือกบาง เป็นพืชท้องถิ่นทางตะวันออกของสหรัฐ แม้สายพันธุ์อื่นๆจะมาจากอเมริกากลาง   สควอชเหลืองเป็นไม้เถา ยาว 60 -90 เซนติเมตร ใช้ปรุงอาหารในอาหารอเมริกันมาก ทั้งทอด นึ่ง ย่าง หรืออบ โดยใช้ซุกคินีแทนได้   

**อ้างอิง**
หมวดหมู่:ผลไม้
หมวดหมู่:วงศ์แตง
สควอชเหลืองคอโก่ง

สควอชเหลืองคอโก่งเมื่อเทียบกับสควอชชนิดอื่นๆ
แม้ว่าผิวของสควอชเหลืองคอโก่งจะดูขรุขระเมื่อมองไกลๆ แต่ถ้าดูใกล้ๆจะเห็นว่าผิวเรียบ
สควอชเหลืองคอโก่ง (Yellow crookneck squash) เป็นสายพันธุ์หนึ่งของ Cucurbita pepo ซึ่งรวมซุกคินีและฟักทองอเมริกันเข้าไว้ด้วย จัดอยู่ในกลุ่มซัมเมอร์สควอช รสหวาน ผิวเหลือง สายพันธุ์ที่ใกล้เคียงที่สุดคือสควอชเหลืองคอตรง รสชาติของสควอชชนิดนี้จะใกล้เคียงกับวินเทอร์สควอชมากกว่าซัมเมอร์สควอช รสชาติจะดีสุดเมื่อเก็บเกี่ยวขณะที่ผลยาวประมาณ 6 นิ้ว
หมวดหมู่:ผลไม้
หมวดหมู่:วงศ์แตง
เฉิน อวี่หาน

เฉิน อวี่หาน (陳瑀涵; Chen Yu Han; 18 กุมภาพันธ์ ค.ศ. 1984 – ) เป็นชาวไต้หวัน เธอสำเร็จการศึกษาสาขาการละครจากมหาวิทยาลัยวัฒนธรรมจีน และใน ค.ศ. 2004 เธอได้ร่วมประกวดในฐานะตัวแทนไต้หวันในรายการมิสพอร์ทไชน่า โดยได้รับรางวัลชนะเลิศ จากนั้น ใน ค.ศ. 2006 เธอเข้าร่วมประกวดรายการมิสเอเชีย ซึ่งจัดขึ้นที่ฮ่องกง โดยเป็นผู้เข้าสู่รอบแปดคนสุดท้าย
ในเดือนตุลาคม ค.ศ. 2008 ได้มีการระบุว่าเธอได้หันเข้าสู่วงการบันเทิงของญี่ปุ่น โดยสื่อญี่ปุ่นใช้ชื่ออังกฤษของเธอในการเรียกคือ เพอร์รา เฉิน (ベラ・チェン; Perra Chen)

**รางวัลที่ได้รับ**
 ค.ศ. 2004 ชนะเลิศ มิสพอร์ทไชน่า ไต้หวัน- ค.ศ. 2006 เข้าสู่รอบรองชนะเลิศ มิสเอเชียไต้หวัน ในฐานะผู้เข้าประกวดหมายเลข 13- ค.ศ. 2006 เข้าสู่รอบก่อนรองชนะเลิศ มิสเอเชียฮ่องกง ในฐานะผู้เข้าประกวดหมายเลข 9

**เพลง**

**ซิงเกิล**
 14 สิงหาคม ค.ศ. 2007 เลิฟเวอร์ เฉิน อวี่หาน

**อีพี**
 14 พฤศจิกายน ค.ศ. 2007 อีพีแรก หลี่อู้

**อ้างอิง**
  陳瑀涵《GQ》惹火寫真曝光 自曝喜歡肌肉男圖fix-attempted=yes  

**แหล่งข้อมูลอื่น**
  陳瑀涵個人新浪BLOG
หมวดหมู่:นักแสดงภาพยนตร์ฮ่องกง
หมวดหมู่:มิสเอเชีย
หมวดหมู่:นักร้องหญิงชาวฮ่องกง
หมวดหมู่:นักร้องหญิงชาวไต้หวัน
ลูโก

ลูโก (Lugo) เป็นเมืองหลักของจังหวัดลูโกในแคว้นปกครองตนเองกาลิเซีย ตั้งอยู่ทางภาคตะวันตกเฉียงเหนือของประเทศสเปน ปัจจุบัน (ค.ศ. 2010) มีประชากร 97,635 คนเฉพาะในอาณาเขตของเมืองและอีกประมาณ 20,000 คนในเขตชานเมือง

**แหล่งข้อมูลอื่น**
  เทศบาลเมืองลูโก
หมวดหมู่:เมืองในแคว้นกาลิเซีย
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
ปลาหวีเกศพรุ

ปลาหวีเกศพรุ เป็นปลาน้ำจืดขนาดเล็ก ในอันดับปลาหนัง มีชื่อวิทยาศาสตร์ว่า Pseudeutropius indigens อยู่ในวงศ์ปลาหวีเกศ (Schilbeidae)
ปลาหวีเกศพรุนับเป็นปลาน้ำจืดชนิดใหม่ของโลก ที่เพิ่งจะได้รับการค้นพบเมื่อปี ค.ศ. 2011 มีลักษณะไปทั่วคล้ายกับปลาแขยงทอง หรือปลาอิแกลาเอ๊ะ (P. moolenburghae) มาก  โดยตั้งชื่อชนิดเป็นภาษาละตินมีความหมายว่า "มีน้อยกว่า" จากลักษณะของจำนวนซี่กรองเหงือกและก้านครีบเมื่อเทียบกับปลาอีแกลาเอ๊ะ โดยลักษณะเด่นที่ใช้สำหรับการจำแนก คือ มีส่วนหัวที่มีความกว้างมากกว่าปลาอิแกลาเอ๊ะ ประมาณ 10.5-11.0 % ของความยาวมาตรฐาน ซี่กรองเหงือกมีจำนวน 33-35 อันที่โครงแรก มีก้านครีบก้น 37-41 ก้าน ขากรรไกรบนและล่างเท่ากัน มีฟันเป็นซี่เล็กแหลม จำนวนมาก หนวดเส้นยาวเรียวทั้งหมด 4 คู่ ยาวอย่างน้อยที่สุดยาวไปจนถึงครีบท้อง มีขนาดใหญ่สุดที่พบความยาวลำตัว 
มีขนาดโตเต็มที่ประมาณ 7 เซนติเมตร มีการกระจายพันธุ์อยู่ในแหล่งน้ำรอบ  ๆ ป่าพรุโต๊ะแดง ของจังหวัดนราธิวาส และในแม่น้ำสุโหง-โกลก และยังพบบริเวณต้นน้ำของแม่น้ำตาปี
ปลาหวีเกศพรุเป็นปลาที่พบน้อย แต่ก็ถูกจับไปขายเป็นปลาสวยงามเป็นครั้งคราวรวมกับปลาที่พบในป่าพรุชนิดอื่น ๆ หรือถูกจับปนไปกับปลาที่กินได้ขนาดเล็กต่าง ๆ โดยมักจะถูกเรียกรวม ๆ กันกับปลาก้างพระร่วง (Kryptopterus macrocephalus) ซึ่งเป็นปลาต่างวงศ์กัน

**อ้างอิง**

**แหล่งข้อมูลอื่น**
  รูปและข้อมูลปลาหวีเกศพรุ  date=2011-11-30 
หมวดหมู่:ปลาป่าพรุ
หมวดหมู่:วงศ์ปลาหวีเกศ
หมวดหมู่:ปลาที่พบในประเทศไทย
หมวดหมู่:ปลาตู้
พระนางช็องซ็อง

พระนางช็องซ็อง (정성왕후 서씨, 7 ธันวาคม 1692 - 15 กุมภาพันธ์ 1757) เป็นพระมเหสีองค์แรกของ พระเจ้าย็องโจ พระราชาองค์ที่ 21 แห่ง ราชวงศ์โชซ็อน

**พระราชประวัติ**
สมเด็จพระราชินีช็องซ็อง ประสูติเมื่อวันที่ 7 ธันวาคม ค.ศ. 1692 เป็นธิดาของ ซอจงเจ และ ท่านผู้หญิงลี พอพระชนม์ได้ 10 พรรษาทรงเข้าพิธีอภิเษกกับ เจ้าชายย็อนอิง พระราชโอรสของ พระเจ้าซุกจง ที่ประสูติแต่ พระสนมซุกบิน แห่งตระกูลชเว เมื่อเสร็จพิธีพระนางจึงได้เลื่อนขึ้นเป็น เจ้าหญิงพระชายา ต่อมาเจ้าชายย็อนอิง ได้รับการแต่งตั้งเป็นพระอนุชารัชทายาท ทำให้พระนางได้เลื่อนขึ้นเป็น พระชายาในพระอนุชารัชทายาท หรือ วังเซเจบิน (王世弟嬪 왕세제빈)
ในปี ค.ศ. 1724 พระเจ้าคย็องจง พระราชาองค์ที่ 20 และเป็นพระเชษฐาต่างพระราชมารดาของเจ้าชายย็อนอิงซึ่งขณะนั้นทรงเป็น วังเซเจ หรือพระราชอนุชารัชทายาทได้เสด็จสวรรคตลง เจ้าชายย็อนอิงจึงได้ขึ้นครองราชย์เป็น พระเจ้าย็องโจ ส่วนพระชายาจึงได้เลื่อนขึ้นเป็นพระมเหสีช็องซ็อง
ในวันที่ 15 กุมภาพันธ์ ค.ศ. 1757 ตรงกับปีที่ 33 ในรัชกาลพระมเหสีช็องซ็องพระมเหสีคู่พระทัยของพระเจ้าย็องโจได้สวรรคตลง ณ พระราชวังชังด็อก ทำให้ เจ้าชายรัชทายาทซาโด พระโอรสบุญธรรมเสียพระทัยจนพระสติวิปลาสไปในที่สุด
พระนางช็องซ็อง ไม่ทรงมีพระโอรส-ธิดา
หมวดหมู่:บุคคลที่เกิดในปี พ.ศ. 2235
หมวดหมู่:ชาวเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ราชินีแห่งเกาหลี‎
หมวดหมู่:ราชวงศ์เกาหลี
บูวิยอม

บูวิยอม (부위염, ? - ?) เป็นนายพลแห่ง โกคูรยอ ช่วงรัชสมัย พระเจ้าดงเมียงซอง เมื่อ 28 ปีก่อนคริสตกาล พระเจ้าจูมงได้ส่งนายพลบูไปโจมตีแคว้นอ๊กจอเหนือแต่ผลสรุปนั้นได้ชัยชนะหรือไม่ไม่มีบันทึกเอาไว้แต่ในช่วงรัชกาล พระเจ้าควางแคโทมหาราช พระราชาองค์ที่ 19 ทรงสามารถพิชิตแคว้นอ๊กจอได้สำเร็จโดยในปีที่นายพลบูไปโจมตีแคว้นอ๊กจอเหนือนั้นพระพันปียูฮวาพระราชมารดาของพระเจ้าจูมงได้สิ้นพระชนม์ลง
หมวดหมู่:ชาวเกาหลี
หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
อะ

อะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า あ มีที่มาจากตัวเขียนหวัดของมันโยงะนะ 安 และคะตะกะนะเขียนว่า ア มีที่มาจากส่วนซ้ายของมันโยงะนะ 阿 ออกเสียงว่า a แต่ในการพูดจริงอาจแปรเป็น IPA|ɑ, a̟, ɑ̠ (คล้ายสระ ออ)
あ เป็นอักษรลำดับที่ 1 อยู่ก่อน い (อิ) ในการจัดลำดับอักษรปัจจุบัน ส่วนการจัดลำดับแบบอิโระฮะ あ เป็นอักษรลำดับที่ 36 อยู่ระหว่าง て (เทะ) กับ さ (ซะ)

**อักษรแบบอื่น**
อักษรแบบอื่นของอะคือคะนะขนาดเล็ก ぁ, ァ ใช้สำหรับแสดงเสียงภาษาต่างประเทศของญี่ปุ่นเช่น ふぁ (ฟะ), ヴァ (วะ หรือ va) หรือใช้สำหรับลากเสียงสระอะให้ยาวขึ้นเป็น อา
อักษรโอะกินะวะบางแบบใช้ ぁ ควบคู่กับ く (คุ) และ ふ (ฟุ หรือ ฮุ) กลายเป็นทวิอักษร くぁ (ควะ) และ ふぁ (ฮวะ) ในขณะที่แบบอื่นใช้ ゎ แทน

**ลำดับขีด**
ฮิระงะนะ あ มีลำดับขีด 3 ขีดดังนี้ 
# ขีดเส้นนอนจากซ้ายไปขวาในตำแหน่งกึ่งบน
# ขีดเส้นตั้งตัดกึ่งกลางของเส้นบน
# ขีดวนขวาคล้ายฮิระงะนะ の ด้านล่าง
คะตะกะนะ ア มีลำดับขีด 2 ขีดดังนี้ 
# ขีดเส้นนอนด้านบนแล้วตวัดเฉียงลงซ้ายเล็กน้อย
# ขีดเส้นโค้งลงทางซ้ายโดยเริ่มที่จุดสิ้นสุดของเส้นแรก

**คันจิ**
ตัวอย่างคันจิที่อ่านว่าอะ และขึ้นต้นด้วยอะ มีดังนี้

**อ้างอิง**
 cite book|last=Gilhooly|first=Helen|title=Beginner's Japanese Script|url=https://archive.org/details/beginnersjapanes0000gilh_l4j3|publisher=Hodder Headline|location=London|origyear=1999|year=2003|series=Teach Yourself|isbn=0-340-86024-3|oclc=56469680
หมวดหมู่:คะนะ
หลัว ไข่ชัน

หลัว ไข่ชัน (p=Luó Kǎishān; Kama Lo; เกิด 16 พฤศจิกายน ค.ศ. 1988) เป็นนางแบบในฮ่องกง บ้านเกิดของเธออยู่ที่มณฑลกวางตุ้ง เธอได้รับการการถ่ายแบบโฆษณาธุรกรรมการเงินบ่อยครั้งในรายการ ปังหมินหนี่ว์ และสำเร็จการศึกษาจาก โรงเรียนมัธยมเจี๋ยซินหลินปิ่งเหยียน เล่อฟู่ ในฮ่องกง และได้ศึกษาต่อในหลักสูตรบริหารธุรกิจที่วิทยาลัยฮาร์ตฟอร์ด (Hartford Institute) นอกจากนี้ ยังมีการรายงานอีกด้วยว่าเธอเรียนกฎหมายและสื่อ
ทั้งนี้ หลัว ไข่ชัน เป็นคู่รักต่างวัยคนปัจจุบันของ โจว ซิงฉือ

**ผลงานที่ผ่านมา**

**โฆษณา**
 เหมิงหนิวแดรี่- ฮ่องกง ดิสนีย์แลนด์ รีสอร์ท (มิถุนายน ค.ศ. 2008)

**ภาพยนตร์**
 ค.ศ. 2009: โป๊กเกอร์คิง หักเหลี่ยมโคตรเซียน รับบทเป็น เฉิน เล่อเล่อ- ค.ศ. 2010: นาฏกรรมชีวิต รับบทเป็น เฉิน เหม่ยเจิน

**อัลบั้มภาพ**
 ค.ศ. 2009: มายซีเคร็ทอัลบั้ม

**อ้างอิง**
  เผยโฉมนางแบบสาววัย 21 แฟนใหม่ตลกซุปเปอร์สตาร์ "โจวซิงฉือ" -  Entertainment - Manager Online date=2012-03-29  

**แหล่งข้อมูลอื่น**
  My Secret Album Kama 羅凱珊寫真 date=2009-07-31 -  หลัวไข่ชัน - Kama Lo -  羅凱珊xanga (巳停用)-  Kama Lo 寫真專輯 date=2009-01-22 -  羅凱珊相集
หมวดหมู่:นางแบบฮ่องกง
หมวดหมู่:บุคคลจากกว่างโจว
หมวดหมู่:นักแสดงภาพยนตร์ฮ่องกง
คิมอึนบู

คิมอึนบู (김은부,?-1017) เป็นเจ้าเมืองเล็กๆเมืองหนึ่งและเป็นพระสัสสุระ (พ่อตา) ของ พระเจ้าฮย็อนจง เนื่องจากท่านได้ถวายตัวธิดาทั้งสามให้เป็นพระมเหสีคราวพระเจ้าฮย็อนจงหนีภัยสงครามมาพักพิงที่เมืองของคิมอึนบูต่อมาเมื่อสิ้นสงครามพระเจ้าฮย็อนจงโปรดเกล้าให้ท่านเป็นรองมหาเสนาบดี
คิมอึนบู ถึงแก่อสัญกรรมเมื่อปี ค.ศ. 1017 ในรัชกาลพระเจ้าฮย็อนจง
หมวดหมู่:ขุนนางเกาหลี
หมวดหมู่:บุคคลในยุคราชวงศ์โครยอ
หมวดหมู่:ตัวละครในชอนชู หัวใจเพื่อแผ่นดิน
อิ

อิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า い มีที่มาจากตัวเขียนหวัดของมันโยงะนะ 以 และคะตะกะนะเขียนว่า イ มีที่มาจากส่วนซ้ายของมันโยงะนะ 伊 ออกเสียงว่า i แต่ในการพูดจริงอาจแปรเป็น IPA|i̞ หรือ IPA|j (เหมือนสะกดด้วย ย) ถ้าอิต่อท้ายคะนะที่มีเสียงสระ เอะ จะทำให้เกิดการลากเสียงเป็นสระ เอ
い เป็นอักษรลำดับที่ 2 อยู่ระหว่าง あ (อะ) กับ う (อุ) ในการจัดลำดับอักษรปัจจุบัน ส่วนการจัดลำดับแบบอิโระฮะ い เป็นอักษรลำดับที่ 1 อยู่ก่อน ろ (โระ)

**อักษรแบบอื่น**
อักษรแบบอื่นของอิคือคะนะขนาดเล็ก ぃ, ィ ใช้สำหรับแสดงเสียงภาษาต่างประเทศของญี่ปุ่นเช่น ウィ (วิ), クィ (ควิ), スィ (ซิ), ティ (ทิ), ディ (ดิ), フィ (ฟิ) หรือใช้สำหรับลากเสียงสระอิให้ยาวขึ้นเป็น อี
ภาษาไอนุใช้คะตะกะนะขนาดเล็ก ィ เป็นพยัญชนะสะกด IPA|ɪ เหมือนการสะกดด้วย -ย และอ่านออกเสียงต่างจากภาษาญี่ปุ่น เช่น カィ (ไค), クィ (คุย), ケィ (เค็ย), コィ (โค็ย)
นอกจากนี้ ยุคเมจิตอนต้นมีการเสนอให้ใช้คะตะกะนะ 20px ซึ่งมาจากคะตะกะนะ イ ที่กลับหัวลง เพื่อใช้แทนเสียง ยิ หรือ yi แต่การเสนอก็ตกไป 

**ลำดับขีด**
ฮิระงะนะ い มีลำดับขีด 2 ขีดดังนี้
# ขีดเส้นตั้งจากมุมบนซ้าย งอขวาเล็กน้อย แล้วตวัดขึ้น
# ขีดเส้นตั้งจากมุมบนขวา งอซ้ายเล็กน้อย โดยสั้นกว่าเส้นแรก
คะตะกะนะ イ มีลำดับขีด 2 ขีดดังนี้
# ขีดเส้นโค้งลงทางซ้ายโดยเริ่มจากด้านบน
# ขีดเส้นตั้งจากกึ่งกลางของเส้นโค้งแรกลงล่าง

**คันจิ**
ตัวอย่างคันจิที่อ่านว่าอิ และขึ้นต้นด้วยอิ มีดังนี้

**อ้างอิง**
หมวดหมู่:คะนะ
อึง

:"ン" เปลี่ยนทางมาที่นี่ ระวังสับสนกับ โซะ "ソ"
อึง เป็นอักษรคานะในภาษาญี่ปุ่น  เขียนแบบฮิรางานะว่า ん และ แบบคาตากานะ ン โดยการเขียนทั้งสองแบบอ่านว่า อึง

**กฎเกณฑ์การใช้พยัญชนะ ～ん**
1)พยัญชนะ ～ん　ใช้ขึ้นต้นประโยคหรื่อคำในภาษาญี่ปุ่นไม่ได้ เช่น ไม่มีทางที่จะเห็นคำว่า んいし。หน้าคำใดๆ ในภาษาญี่ปุ่น
2)เมื่อพยัญชนะ ～ん ไปอยู่หน้าเสียง g และ k เสียง พยัญชนะ ～ん จะเปลี่ยนเสียงเป็นเสียง  ng หรือ เสียง ‘ง’ เช่น
ka+n+gae = ka + ng + gae  かんがえ(考え)
คัง  งาเอะ (ความคิด)
ka+n+koo = ka + ng + koo  かんこう(観光)
　คัง โก(การท่องเที่ยว)      
3)เมื่อ พยัญชนะ ～ん ไปอยู่หน้าเสียง b, m, p เสียง พยัญชนะ ～ん จะเปลี่ยนเป็น เสียง m หรือ ‘ม’ เช่น
shi+n+bun   = shi + m + bun しんぶん　
ชิมบุง  (หนังสือพิมพ์)
se+n+mon+ka = se +m +mon+ka  (専門家)  
せんもんか  เซ็มมงกะ  (ผู้เชี่ยวชาญ)
shi+n+pai   = shi + m +pai  (心配)
しんぱい    ชิมไป     (เป็นห่วง)
4)เมื่อพยัญชนะ ～ん ไปอยู่หน้าเสียง d, n, t, r, และ z  เสียงพยัญชนะ ～んจะเปลี่ยนเป็นเสียง n เช่น

se+n+den = se+n+den    せんでん (宣伝)
เซ็นเด็ง    (ประชาสัมพันธ์/เผยแพร่/กระจายข่าว) 
a+n+nai  = a+ n+nai    あんない (案内)
　 อันไน     (นำทาง) 
ka+n+tan = ka+n+tan    かんたん (簡単)
คันตัง    (ง่ายดาย) 
te+n+ran+kai= te+n+ran+kai    てんらんかい (展覧会)
เท็นรังไก  (งานนิทรรศการ) 
a+n+zen = a+n+zen    あんぜん (安全)
อันเซ็ง    (ปลอดภัย)
หมวดหมู่:คานะ
ชุ่ย ผิง

ชุ่ย ผิง (p=Cui Píng; Tsui Ping) เป็นนักร้องหญิงชาวฮ่องกง มีชื่อเสียงในฐานะนักร้องเพลงป็อปภาษาจีนกลาง ระหว่างช่วงทศวรรษ 1950 ถึงต้นทศวรรษ 1970 เป็นเจ้าของสมญา "ปลาทอง" (Goldfish Beauty, 金魚美人) เนื่องจากมีนัยน์ตากลมโตงดงาม
ครอบครัวของชุ่ย ผิง เป็นชาวมณฑลเจียงซู แต่เธอเกิดที่ฮาร์บินระหว่างที่บิดาเดินทางไปติดต่อธุรกิจที่นั่น ต่อมาครอบครัวย้ายไปอาศัยที่ฮ่องกง  เธอเริ่มอาชีพนักร้องหลังจากได้ร้องเพลงในงานสังสรรค์แห่งหนึ่งเมื่ออายุ 15 ปี และสะดุดตานักแต่งเพลงชื่อ Wong Fuk Lin (王福齡) ซึ่งเป็นผู้แนะนำให้เธอเข้าทดสอบร้องเพลงและแสดงนำในภาพยนตร์ของบริษัทชอว์บราเดอส์  เธอได้รับเลือกให้รับบทนำในภาพยนตร์เรื่องหนึ่ง แต่ได้ตัดสินใจยึดอาชีพนักร้องเป็นหลัก  
Wong Fuk Lin ได้แต่งเพลงให้ชุ่ย ผิงร้องหลายเพลง เพลงที่ได้รับความนิยม ได้แก่  "This Precious Night" (今宵多珍重) และ "Nang Ping Evening Bells" (南屏晚鐘)
ชีวิตส่วนตัว เธอสมรสกับ เจียง หง (江宏, Jiang Hong) นักร้องเพลงประกอบภาพยนตร์ของชอว์บราเดอส์ จนกระทั่งเขาเสียชีวิตในปี 1995  ชุ่ย ผิงประกาศอำลาวงการในปี 1971 แต่ยังกลับมาร้องเพลงในคอนเสิร์ตรอบพิเศษในปี 1997 และปรากฏตัวเป็นแขกรับเชิญรายการโทรทัศน์ในปี 2004

**อ้างอิง**
 Tsui Ping Magazine, 1971, published by Hong Kong Melody Magazine Publishing- EMI Pathe 100:series Tsui Ping's CD inserts.

**แหล่งข้อมูลอื่น**
 崔萍
หมวดหมู่:นักร้องฮ่องกง
หมวดหมู่:บุคคลจากฮาร์บิน
หมวดหมู่:นักดนตรีจากฮาร์บิน
โลกใหม่หมายเลขหก

โลกใหม่หมายเลขหก (ในชื่ออังกฤษ NO. 6) เป็นนวนิยายที่ประพันธ์โดย อะสุโกะ อาซาโนะ และตีพิมพ์โดย สำนักพิมพ์โคดันชะ ระหว่างเดือนตุลาคม พ.ศ. 2546 ถึงเดือน มิถุนายน พ.ศ. 2554 และได้รับการเขียนเป็นมังงะ โดย ฮิโนกิ คิโนะ ตั้งแต่เดือนมิถุนายน พ.ศ. 2554 และได้ออกเป็นภาคอนิเมะ ในเดือนกรกฎาคม พ.ศ. 2554

**เนื้อเรื่อง**
เป็นเรื่องราวหลังจากสงครามครั้งยิ่งใหญ่ของมนุษยชาติ ที่ทำให้โลกเหลือรัฐเพียง 6 รัฐ โดยจะกล่าวถึงเรื่องราวในรัฐลำดับที่ 6 หรือ No.6 ในวันที่มีพายุไต้ฝุ่นเข้า No. 6 ชิอง เด็กหนุ่มชนชั้นสูง ผู้ที่ครอบครัวได้รับสิทธิพิเศษมากมาย ได้ช่วยเหลือเนซึมิ ที่มาพร้อมกับบาดแผล จนทั้งสองกลายเป็นเพื่อนกัน ซึ่งภายหลังจึงทราบว่า เนซึมิ เป็นอาชญากรที่หลบหนีมา และรัฐบาลกำลังตามตัวอยู่ ด้วยเหตุนี้ ทำให้ครอบครัวของชิอง ได้ถูกรัฐบาลลดขั้น และถูกริบรอนสิทธิพิเศษต่างๆ หลังจากนั้นสี่ปี ชิองทำงานเป็นพนักงานควบคุมดูแลหุ่นยนต์ของสวนสาธารณะ วันหนึ่งชิองได้พบคนเสียชีวิตอยู่ในสวนสาธารณะ ในร่างการที่ซูบผอมและชราภาพ แต่เหตุการณ์ดังกล่าวได้ถูกปิดข่าวไว้ ชิองคุยกับเพื่อนร่วมงานเชิงสงสัยในรัฐบาล  ตอนนั้นเอง เพื่อนร่วมงานของชิองก็มีอาการดังกล่าวและเสียชีวิตในทันที ณ ตอนนั้น ชิองเห็นผึ้งออกมาจากคอของศพเพื่อนร่วมงาน เรื่องนี้ทำให้ชิองถูกควบคุมตัวไปยังเขตทันฑสถาน ในระหว่างที่สิ้นหวังนั้นเอง เนซึมิได้ปรากฏตัวขึ้น และช่วยเหลือชิอง ออกไปนอกกำแพง No. 6 ณ ที่นั่น ทำให้ชิอง ได้พบกับความจริง

**ตัวละครหลัก**
ชิอง (Shion) ชิองเป็นพวกอัจริยะตั้งแต่เด็ก เขาและแม่จึงได้รับการดูแลจากรัฐบาลเป็นพิเศษ ให้ไปอาศัยอยู่ในเขตชนชั้นสูง ชีวิตของเขาอยู่อย่างสุขสบาย ไม่เคยต้องลำบากเพราะสภาพแวดล้อมที่ถูกจัดสรรมาให้อย่างดี
เนซึมิ (Nezumi) เนซึมิเป็นอาชญากรที่หลบหนีมาจากทัฑสถาน ในวันที่พายุโหมกระหน่ำ เขาได้เข้าไปหลบอยู่ในบ้านชิองที่เปิดหน้าต่างทิ้งไว้ แต่เพราะชิองให้ความช่วยเหลือ ทั้งสองคนจึงกลายเป็นเพื่อนกันในที่สุด
ซาฟุ (Safu) เพื่อนสมัยเด็กของชิอง ถือเป็นเด็กหัวกะทิ และเป็นคนที่มีความมั่นใจในตัวเองสูง ไม่มีญาติเหลืออยู่นอกจากคุณยาย
อินุคาชิ (InuKashi) เจ้าของโรงแรมแห่งหนึ่งนอก NO. 6 รับงานด้านข่าวกรอง ด้วยเป็นเด็กกำพร้าถูกเลี้ยงดูโดยสุนัขจึงมีสุนัขเป็นเพื่อน
ริคิกะ (Rikiga) นักธุรกิจนอก NO. 6 รับงานด้านข่าวกรองเช่นเดียวกับอินุคาชิ เขามักจะจัดหาหญิงสาวให้ผู้บริหารของ NO. 6 จนมีฐานะร่ำรวย อดีตเคยรู้จักกับแม่ของชิอง
คาเรน (Karan) แม่ของชิอง หลังจากที่โดนลดชั้น เธอจึงหันมาเปิดร้านเบเกอรี่ อดีตเคยรู้จักกับคณะนักวิจัยผู้ก่อตั้ง NO. 6
หมวดหมู่:นวนิยายแฟนตาซี
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะที่ตีพิมพ์ในปี พ.ศ. 2554
หมวดหมู่:อนิเมะที่ออกฉายในปี พ.ศ. 2554
หมวดหมู่:ความหลากหลายทางเพศในอนิเมะและมังงะ
หมวดหมู่:โบนส์
หมวดหมู่:อะนิเพล็กซ์
สยามปาร์ค

สยามปาร์ค
สยามปาร์ค (Siam Park) เป็นสวนน้ำของโลโรปาร์เกในเกาะเตเนริเฟ แคว้นกานาเรียส ประเทศสเปน ตั้งอยู่บนถนน TF1 ในโกสตาอาเดเฆ เนื้อที่ 18.5 เฮกตาร์ (46 เอเคอร์) สยามปาร์คเป็นสวนน้ำที่จัดรูปแบบตามแก่นเรื่องความเป็นสยาม และได้รับการอ้างว่าเป็นสถานที่เล่นทางน้ำที่น่าสนใจที่สุดของยุโรป สวนน้ำแห่งนี้ได้มีประธานเปิดพิธีคือ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

**บันทึกสถิติ**
 มีรูปปั้นมังกรขนาดใหญ่ที่สุดในโลก- เพิ่มระดับความลึกของสายน้ำสูงถึง 8 เมตร- มีการสร้างคลื่นเทียมสูงที่สุดในโลกราว 3 เมตร- เพิ่มความหลากหลายในการเล่นสไลเดอร์มากที่สุด- มีสิ่งปลูกสร้างทรงไทยนอกภูมิภาคเอเชียที่ขนาดใหญ่ที่สุดในโลก

**อ้างอิง**

**แหล่งข้อมูลอื่น**
หมวดหมู่:เกาะเตเนริเฟ
หมวดหมู่:สวนน้ำในประเทศสเปน
หมวดหมู่:ความสัมพันธ์ไทย–สเปน
ภัยพิบัติกอสตากอนกอร์เดีย

เหตุเรือสำราญกอสตากอนกอร์เดียล่ม ณ วันที่ 14 มกราคม
ภัยพิบัติกอสตากอนกอร์เดีย เป็นเหตุเรือสำราญกอสตากอนกอร์เดีย (Costa Concordia) ล่มใกล้เกาะจีลโย นอกชายฝั่งแคว้นทัสกานีของประเทศอิตาลี เกิดในคืนวันศุกร์ที่ 13 มกราคม พ.ศ. 2555 การค้นหาผู้รอดชีวิตต้องใช้ระเบิดเจาะตัวเรือสำราญกอสตากอนกอร์เดีย เพื่อให้เจ้าหน้าที่สามารถเข้าไปในจุดที่อยู่ลึกภายในเรือได้ และได้ยุติการค้นหาผู้เสียชีวิตในวันที่ 31 มกราคม พ.ศ. 2555 เนื่องจากการศึกษาทางด้านเทคนิค โดยสำนักงานคุ้มครองพลเรือนอิตาลี พบว่าการค้นหาต่อจะเสี่ยงอันตรายต่อหน่วยกู้ภัยสูงมาก ทำให้การค้นหาก่อนหน้านี้พบผู้เสียชีวิตในจุดต่าง ๆ ของเรือ 17 ราย อย่างไรก็ตามหน่วยกู้ภัยจะยังคงตรวจตราพื้นผิวน้ำ และใช้อุปกรณ์พิเศษตรวจหาศพตามก้นทะเลในรัศมี 18 กิโลเมตรต่อไป ส่วนสาเหตุของเหตุการณ์บริษัทเจ้าของเรือระบุว่า สาเหตุเกิดจากความประมาทของกัปตันเรือจนเป็นเหตุให้เรือชนเข้ากับหินโสโครก

**อ้างอิง**
  หยุดค้นหาผู้รอดชีวิต-  ใช้ระเบิดขุดเรือ ค้นเจอผู้เสียชีวิต

**แหล่งข้อมูลอื่น**
 " Costa Concordia — update" from Costa Cruises- " Statement Regarding Costa Concordia date=2016-02-03 " from Carnival Corporation & plc, 14 January 2012-  Timeline of events from BBC News,  Süddeutsche Zeitung (in German), and  Tgcom24.it (in Italian)-  Slideshow and  underwater photos, and from  Tgcom24.it (in Italian)-  Transcript of telephone call between captain and coastguard date=2012-01-20 -  Reconstruction of the route date=2012-01-21  from radar AIS data by Quality Positioning Services BV (QPS)-  Animated 3D recreation of the final voyage based on AIS data date=2012-02-04 - fix-attempted=yes 
หมวดหมู่:เหตุการณ์ในประเทศอิตาลี
หมวดหมู่:อุบัติเหตุเรืออับปาง
หมวดหมู่:พ.ศ. 2555
การวิวาทที่สนามพอร์ตซาอิด

การวิวาทที่สนามพอร์ตซาอิด เมื่อวันที่ 1 กุมภาพันธ์ พ.ศ. 2555 เกิดขึ้นในระหว่างการแข่งขันฟุตบอลคู่ระหว่าง ทีมอัลมาสรี (Al-Masry) กับ ทีมอัลอาลี (Al-Ahly) มีผู้เสียชีวิตอย่างน้อย 79 ราย และบาดเจ็บกว่า 1 พันคน หลังจากที่ ทีมอัลมาสรี พลิกล็อกเอาชนะทีมอัลอาลี ซึ่งเป็นทีมฟุตบอลยอดนิยมของอียิปต์ไปด้วยคะแนน 3 ประตูต่อ 1 กองเชียร์ทีมอัลอาลีบุกทำร้ายผู้เล่นและกองเชียร์ทีมอัลมาสรีที่พยายามหลบหนี ด้วยมีด ดาบ กระบอง หิน ขวดและประทัด มีผู้ถูกจับกุม 47 คน
ต่อมาภายหลังเหตุการณ์นี้ ที่เมืองสุเอซมีผู้เสียชีวิตจากการประท้วงรัฐบาล อีก 7 ราย และบาดเจ็บ 1700 รายสืบเนื่องมาจากความไม่พอใจต่อความล้มเหลวของตำรวจในการรับมือเหตุจลาจล หลังการแข่งขันฟุตบอลที่เมืองท่าพอร์ต ซาอิด ทำให้ผู้ประท้วงรวมตัวกันที่สถานีตำรวจเมื่อวันที่ 3 กุมภาพันธ์ พ.ศ. 2555 ในเวลาเพียงไม่กี่ชั่วโมง หลังจากนั้นผู้ประท้วงที่ไปชุมนุมแสดงความไม่พอใจที่สภากลาโหม ซึ่งเป็นรัฐบาลเฉพาะกาลบริหารประเทศผิดพลาด ทำให้ถูกสังหารด้วยกระสุนจริง และยังมีผู้บาดเจ็บอีกจำนวนมาก ส่งผลให้ยอดเสียชีวิตจากเหตุการณ์ดังกล่าวและเหตุการณ์ต่อเนื่อง รวมเป็น 11 ราย บาดเจ็บรวม 2700 ราย

**อ้างอิง**
ว
ว
หมวดหมู่:ภัยพิบัติในสนามกีฬา
โยชิโกะ ยามางูจิ

โยชิโกะ โอตากะ (Ōtaka Yoshiko; 12 กุมภาพันธ์ ค.ศ. 1920 – 7 กันยายน ค.ศ. 2014) หรือชื่อจริงแต่แรกเกิดว่า โยชิโกะ ยามางูจิ (Yamaguchi Yoshiko) เป็นนักร้องและนักแสดงหญิงชาวญี่ปุ่น เกิดในประเทศจีน เคยมีชื่อเสียงอยู่ในเซี่ยงไฮ้ในช่วงทศวรรษ 1940 ในชื่อ หลี่ เซียงหลาน (p=Lǐ Xīanglán) จนได้รับการยกย่องเป็นหนึ่งใน "เจ็ดดาวจรัสแสงเซี่ยงไฮ้" (Seven great singing stars p=qī dà gēxīng) ต่อมาได้มีผลงานในญี่ปุ่น ฮ่องกงและสหรัฐอเมริกา

**ประวัติ**
เธอเกิดในครอบครัวชาวญี่ปุ่นในแมนจูกัว มีชื่อจริงว่า โยชิโกะ ยามางูจิ บิดาเป็นวิศวกรบริษัทรถไฟที่โยกย้ายมาจากจังหวัดซางะ ชื่อ ฟูมิโอะ ยามางูจิ (山口 文雄) ส่วนมารดาชื่อ ไอ อิชิบาชิ (石橋 アイ) โยชิโกะได้เปลี่ยนมาใช้ชื่อจีนสองครั้ง ครั้งแรกเธอเปลี่ยนมาใช้ชื่อ หลี่ เซียงหลาน อันมีความหมายว่า "นางกล้วยไม้หอม" จากการเป็นบุตรบุญธรรมของ พลเอก หลี่ จี้ชุน (p=Lǐ Jìchūn) และอีกครั้งในชื่อ พาน ซูหัว (p=Pān Shūhuá) จากการเป็นบุตรบุญธรรมของนักการเมืองชื่อ พาน อี้กุ้ย (p=Pān Yùguì) ซึ่งพ่อบุญธรรมทั้งสองเป็นเพื่อนสนิทของบิดา
เธอได้รับการฝึกฝนการร้องเพลงมาตั้งแต่เด็กจากนักร้องโอเปราชาวอิตาลี และศึกษาการร้องเพลงเพิ่มเติมที่ปักกิ่ง เริ่มมีผลงานแสดงและร้องเพลงตั้งแต่อายุ 18 ปี ในภาพยนตร์โฆษณาชวนเชื่อของญี่ปุ่น ผลิตโดยบริษัท Manchuria Film Production โดยใช้ชื่อจีน "หลี่ เซียงหลาน" เธอได้รับความนิยมในฐานะทูตสันติภาพญี่ปุ่น-แมนจูเรีย (Japan-Manchuria Goodwill Ambassadress, 日満親善大使) โดยปกปิดฐานะแท้จริงว่าเป็นชาวญี่ปุ่น จนกระทั่งหลังสงครามโลกครั้งที่สอง เธอถูกทางการจีนจับด้วยข้อหาสมคบกับญี่ปุ่นทรยศต่อชาติจีน  ซึ่งมีโทษถึงประหารชีวิต แต่หลุดพ้นข้อกล่าวไปได้ด้วยข้อเท็จจริงที่ว่าเธอไม่ได้เป็นชาวจีน
เธอเดินทางออกจากจีนไปอาศัยในญี่ปุ่นตั้งแต่ปี ค.ศ. 1946 และเริ่มมีผลงานแสดงในชื่อ โยชิโกะ ยามางูจิ (Yoshiko Yamaguchi) กำกับโดยอากิระ คูโรซาวะ  ต่อมาจึงย้ายไปอยู่สหรัฐอเมริกา มีผลงานแสดงละครบรอดเวย์และภาพยนตร์ฮอลลีวูด  เชอร์ลีย์ ยามางูจิ (Shirley Yamaguchi) ในช่วงนี้เธอได้รับฉายาว่า "จูดี การ์แลนด์แห่งญี่ปุ่น" เธอแต่งงานกับสถาปนิกและศิลปินช่างปั้นชาวอเมริกันเชื้อสายญี่ปุ่นมีชื่อ ชื่อ อิซามุ โนงูจิ เมื่อปี 1951 ก่อนจะหย่าขาดกันในปี 1956 จากนั้นได้กลับมามีผลงานแสดงภาพยนตร์จีนที่ผลิตในฮ่องกง โดยใช้ในชื่อการแสดง หลี่ เซียงหลาน อีกครั้ง ระหว่างปี 1955 ถึง 1958
เธอแต่งงานใหม่กับ ฮิโรชิ โอตากะ นักการทูตชาวญี่ปุ่น ในปี ค.ศ. 1958 จึงได้ออกจากวงการไป ทั้งคู่ใช้ชีวิตอยู่ด้วยกันจนกระทั่งเขาเสียชีวิตในปี ค.ศ. 2001 ในระหว่างนี้ เธอทำงานเป็นพิธีกรรายการโทรทัศน์ และได้รับเลือกตั้งเป็นสมาชิกสภาสูงของญี่ปุ่น โดยอยู่ในตำแหน่งถึง 3 สมัย ตั้งแต่ปี ค.ศ. 1974 ถึง 1991 เป็นเวลา 18 ปี สังกัดพรรคแอลดีพี 
ผลงานเพลงที่มีชื่อเสียงของเธอ ได้แก่เพลง เย่ไหลเซียง (Fragrance of the Night) 
โยชิโกะ โอตากะ เสียชีวิตเมื่อวันที่ 7 กันยายน ค.ศ. 2014 ณ บ้านพักของเธอในกรุงโตเกียว ประเทศญี่ปุ่น สิริอายุ 94 ปี แต่มิได้ระบุสาเหตุแห่งการตาย บางแหล่งข้อมูลก็ว่าเธอเสียชีวิตด้วยอาการหัวใจล้มเหลว

**อ้างอิง**

**แหล่งข้อมูลอื่น**
 Shirley Yamaguchi
หมวดหมู่:นักร้องญี่ปุ่น
หมวดหมู่:นักร้องจีน
หมวดหมู่:นักแสดงญี่ปุ่น
หมวดหมู่:นักแสดงจีน
หมวดหมู่:นักการเมืองญี่ปุ่น
หมวดหมู่:นักร้องเสียงโซปราโน
หมวดหมู่:บุคคลจากเซี่ยงไฮ้‎
หมวดหมู่:นักร้องจากมณฑลหลิวหนิง
หมวดหมู่:นักแสดงหญิงจากมณฑลเหลียวหนิง
หมวดหมู่:นักร้องเพลงภาษาจีนกลาง